83/673/ETY: Komission päätös, tehty 22 päivänä joulukuuta 1983, Euroopan sosiaalirahaston hoidosta



Virallinen lehti nro L 377 , 31/12/1983 s. 0001 - 0043

Suomenk. erityispainos Alue 5 Nide 4 s. 0015

Espanjank. erityispainos: Luku 05 Nide 4 s. 0052

Ruotsink. erityispainos Alue 5 Nide 4 s. 0015

Portugalink. erityispainos: Luku 05 Nide 4 s. 0052



KOMISSION PÄÄTÖS, tehty 22 päivänä joulukuuta 1983, Euroopan sosiaalirahaston hoidosta (83/673/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Euroopan sosiaalirahaston tehtävistä 17 päivänä lokakuuta 1983 tehdyn neuvoston päätöksen 83/516/ETY(1), ottaa huomioon Euroopan sosiaalirahaston tehtävistä tehdyn neuvoston päätöksen 83/516/ETY soveltamisesta 17 päivänä lokakuuta 1983 annetun neuvoston asetuksen (ETY) N:o 2950/83 ja erityisesti sen 4 ja 9 artiklan(2), sekä katsoo, että on aiheellista laatia tukihakemus- ja maksulomakkeet, moitteettoman varojen hoidon periaatteen noudattaminen edellyttää, että toimia on voitava arvioida täsmällisesti päätöksen 83/516/ETY säännösten ja rahaston hoidolle asetettujen suuntaviivojen mukaisesti; tästä syystä erillinen hakemus on tarpeen kaikkien niiden eri toimenpideryhmien osalta, jotka on lueteltu liitteeseen 1 kuuluvassa lomakkeessa, on tarpeellista vahvistaa määräaika, jossa päätöksen 83/516/ETY 3 artiklan 2 kohdassa tarkoitetut tukihakemukset sekä hakemukset saldon maksamiseksi on esitettävä, on aiheellista määrätä päätöksen 83/516/ETY 3 artiklan 1 kohtaan liittyvään toimintaan myönnettävän tuen kesto yhtä pitkäksi kuin varainhoitovuosi ja vahvistaa mainitun päätöksen 3 artiklan 2 kohtaan liittyvän monivuotisen toiminnan ensimmäinen kestoaika, on tarpeellista, että jäsenvaltioiden on viipymättä ilmoitettava komissiolle kaikista niihin seikkoihin liittyvistä muutoksista, joihin tuen myöntäminen on perustunut, varojen moitteeton hoito edellyttää, että käyttämättömät määrät vapautetaan nopeasti, jotta ne voitaisiin sitoa muuhun sellaiseen toimintaan, johon tukea voidaan myöntää, kun toimintaa, johon tukea on myönnetty, tutkitaan oletettujen epäkohtien vuoksi, asiasta on ilmoitettava komissiolle viipymättä, ja on tärkeätä määrätä, että jäsenvaltioiden on annettava komissiolle määräajoin tietoja, sillä tuen tehokkuus riippuu niiden toimenpiteiden perusteellisesta tuntemisesta, joille tukea on myönnetty, ON TEHNYT TÄMÄN PÄÄTÖKSEN: 1 artikla 1. Päätöksen 83/516/ETY 3 artiklassa tarkoitetut tukihakemukset on tehtävä liitteessä 1 olevalla lomakkeella. 2. Maksupyynnöt, jotka ovat: - asetuksessa (ETY) N:o 2950/83 tarkoitettuja saldoa koskevia maksupyyntöjä, on tehtävä liitteessä 2 olevalla lomakkeella, - asetuksessa (ETY) N:o 2950/83 tarkoitettuja toista ennakkoa koskevia maksupyyntöjä, on tehtävä liitteessä 3 olevalla lomakkeella. 3. Hakemukset on toimitettava kolmena kappaleena. Lomakkeet on täytettävä kokonaan koneella kirjoittaen. 4. Hakemuksia, jotka eivät ole tämän artiklan määräysten mukaisia, ei käsitellä. 2 artikla 1. Päätöksen 83/516/ETY 1 artiklan 2 kohdassa tarkoitettujen toiminnanlajien ja mainitun päätöksen 4 artiklassa tarkoitettujen henkilöryhmien osalta jätetään erillinen hakemus. Kussakin hakemuksessa on päätöksen 83/516/ETY 7 artiklan 3 kohdassa ja rahaston hoidon suuntaviivoissa määritellyt alue- tai seutukohtaiset erityistiedot. 2. Hakemuksessa ei saa viitata kuin yhteen rahaston hoidon suuntaviivojen kohtaan, jossa määrätään toiminnan ensisijaisesta tavoitteesta. Jos toiminta koskee useampia henkilöryhmiä, kunkin ryhmän osalta on tehtävä erillinen hakemus. 3. Kun toimintaa toteuttaa useampi jäsenvaltio, kunkin jäsenvaltion on sitä itseään koskevan osuuden osalta tehtävä hakemus. 4. Tämän artiklan määräysten noudattaminen on hakemusten hyväksymisen ehdoton edellytys. 3 artikla 1. Päätöksen 83/516/ETY 3 artiklan 2 kohdassa tarkoitettujen toimien osalta jäsenvaltioiden on toimitettava tukihakemukset, jotka koskevat seuraavana vuotena suoritettavia menoja tai, kun kyseessä on monivuotinen toiminta, seuraavina vuosina suoritettavia menoja, kunkin vuoden lokakuun 21 päivään mennessä, jotta ne voitaisiin ottaa huomioon. 2. Jäsenvaltioiden on toimitettava luonteeltaan erityisen kiireelliset hakemukset viimeistään kuukautta ennen toiminnan alkamista. Jäsenvaltioiden on liitettävä liitteessä 1 olevaan lomakkeeseen yksityiskohtainen perustelu siitä, miksi asia on erityisen kiireellinen. 4 artikla 1. Päätöksen 83/516/ETY 3 artiklan 1 kohdassa tarkoitettuun toimintaan ei voida myöntää tukea ajaksi, joka on pidempi kuin Euroopan yhteisöjen varainhoitovuosi. 2. Päätöksen 83/516/ETY 3 artiklan 2 kohdassa tarkoitettuun toimintaan ei voida myöntää tukea ajaksi, joka on pidempi kuin kolmekymmentäkuusi kuukautta. 5 artikla Kun toimintaa, jota koskeva tukihakemus on toimitettu tai johon on myönnetty tukea, ei voida toteuttaa, jäsenvaltion on ilmoitettava asiasta komissiolle viipymättä. 6 artikla 1. Jäsenvaltioiden maksupyynnöt on toimitettava komissiolle kymmenen kuukauden kuluessa toiminnan päättymisestä. Tukea ei makseta, jos tukihakemus jätetään tämän määräajan jälkeen. 2. Ennakot on palautettava, kun kyseessä olevan toiminnan aiheuttamia kuluja ei voida perustella liitteen 2 lomakkeella niiden kolmen kuukauden kuluessa, jotka seuraavat 1 kohdassa tarkoitetun kymmenen kuukauden määräajan päättymistä. 3. Kun jäsenvaltio on pyytänyt ennakon maksamisen keskeyttämistä asetuksen (ETY) N:o 2950/83 5 artiklan 3 kohdan mukaisesti, tuki maksetaan kerralla saldon maksamisen yhteydessä. 4. Kun saldoa koskevasta maksupyynnöstä käy ilmi määrä, jota ei ole käytetty, se vapautetaan viipymättä. 7 artikla Jäsenvaltion on ilmoitettava komissiolle viipymättä sellaisen toiminnan hoidon tutkimisesta oletettujen epäkohtien vuoksi, johon tukea on myönnetty. 8 artikla Jäsenvaltioiden on ennen kunkin vuoden joulukuun 15 päivää toimitettava komissiolle tiedoksi liitteessä 4 olevalla lomakkeella tilastotiedot, jotka koskevat edeltävänä varainhoitovuotena rahaston tuella toteutettua toimintaa. 9 artikla 1. Kumotaan komission päätökset 78/706/ETY(3) ja 78/742/ETY(4). Niitä sovelletaan kuitenkin edelleen toimiin, joita koskeva hakemus on jätetty 1 päivään lokakuuta 1983 mennessä. 2. Poiketen siitä, mitä 3 artiklassa määrätään, sellaista toimintaa koskevat hakemukset, joka on tarkoitus aloittaa varainhoitovuotena 1984, on toimitettava 13 päivään maaliskuuta 1984 mennessä. 10 artikla Tämä päätös on osoitettu jäsenvaltioille. Tehty Brysselissä 22 päivänä joulukuuta 1983. Komission puolesta Ivor RICHARD Komission jäsen (1) EYVL N:o L 289, 22.10.1983, s. 38 (2) EYVL N:o L 289, 22.10.1983, s. 1 (3) EYVL N:o L 238, 30.8.1978, s. 20 (4) EYVL N:o L 248, 11.9.1978, s. 1 LIITE 1 >KAAVION ALKU> >KAAVION LOOPU> LIITE 2 >KAAVION ALKU> >KAAVION LOOPU> LIITE 3 >KAAVION ALKU> >KAAVION LOOPU>